Държавен вестник, бр. 35, 2019 г., стр. 15

БРОЙ  35	
Д Ъ Р Ж А В Е Н  В Е С Т Н И К 	
СТР.  15  
1. В ал. 1 думата „тримесечен“ се заменя с 
„шестмесечен“.
2. В ал. 2 в края цифрата „6“ се заменя 
със „7“.
§ 18. В глава пета се създава раздел VІ „а“ 
с чл. 94а – 94о:
„Раздел VІ „а“
Организация и ред за осъществяване на надзор 
при обработването на лични данни в случаите 
по чл. 17 ЗЗЛД
Чл. 94а. (1) При осъществяване на надзор 
при обработването на лични данни в случаите 
по чл. 17 ЗЗЛД Инспекторатът:
1. извършва по искане на съда, прокурату­
рата или следствените органи предварителни 
консултации съгласно чл. 17б и 65 ЗЗЛД;
2. извършва проверки, включени в годиш­
ната му програма или по сигнали, във връзка 
със спазване изискванията на Регламент (ЕС) 
2016/679 и на ЗЗЛД;
3. разглежда жалби на субектите на данни 
за нарушаване на правата им по Регламент 
(ЕС) 2016/679 и по ЗЗЛД;
4. прилага принудителни административни 
мерки по чл. 84, ал. 1 ЗЗЛД;
5. в предвидените от закона случаи изразява 
становища по проекти на нормативни актове, на 
административни мерки или по други въпроси, 
свързани със защитата на личните данни;
6. оказва съдействие на субектите на данни 
при упражняване на правата им по чл. 54, 
ал. 3, чл. 55, ал. 3 и 4 и чл. 56, ал. 6 и 7 ЗЗЛД;
7. осъществява сътрудничество с други над­
зорни органи, в т.ч. и съответните надзорни 
органи на другите държави – членки на Евро­
пейския съюз, с оглед спазване на правилата 
за защита на личните данни.
(2) При осъществяване на надзора по чл. 17 
ЗЗЛД Инспекторатът може да разглежда и други 
производства по свое решение или когато това 
е предвидено в закон.
(3) За производствата по ал. 1 и 2 не се 
събират държавни такси.
Чл. 94б. (1) Инспекторатът разглежда иска­
ния за предварителни консултации, подадени 
от съда при изпълнение на функциите му на 
орган на съдебната власт, и се произнася с 
писмено становище в срок до осем седмици. 
(2) В искането задължително следва да се 
посочи:
1. информация за задълженията на адми­
нистратора, съвместните администратори и 
обработващите лични данни, които се зани­
мават с обработването; 
2. целите на планираното обработване и 
средствата за него; 
3. предвидените мерки и гаранции за защита 
на правата и свободите на субектите на данни 
по Регламент (ЕС) 2016/679 и по ЗЗЛД; 
4. координатите за връзка с длъжностното 
лице по защита на данните; 
5. оценката на въздействието върху защи­
тата на данните по чл. 35 от Регламент (ЕС) 
2016/679 или по чл. 64 ЗЗЛД.
(3) Искането се разглежда от инспектор, 
определен на принципа на случайния подбор 
от главния инспектор.
(4) В двуседмичен срок от постъпването на 
искането инспекторът извършва предварително 
проучване, което приключва с докладна записка 
до главния инспектор.
(5) Докладната записка съдържа:
1. искане за удължаване на срока за из­
вършване на предварителната консултация, 
когато сложността на планираното обработване 
налага това;
2. описание на събраната до момента ин­
формация, както и допълнителната информа­
ция, която ще е необходима за извършване на 
предварителната консултация, включително 
информация от администратора или обработ­
ващия лични данни;
3. предложение за прилагане на мерките 
по чл. 84, ал. 1 ЗЗЛД и/или за налагане на 
административно наказание по глава девета 
от ЗЗЛД;
4. предложение за произнасяне по искане 
за предварително разрешение във връзка с 
обработването на лични данни, когато това се 
налага за изпълнение на задача в обществен 
интерес.
(6) Когато с докладната записка се прави 
предложение за прилагане на мерките по 
чл. 84, ал. 1 ЗЗЛД или за произнасяне по ис­
кане за предварително разрешение във връзка 
с обработването на лични данни, инспекторът, 
който разглежда искането за предварителна 
консултация, изготвя съответното предложе­
ние и го внася за обсъждане на заседание на 
Инспектората.
(7) Главният инспектор със заповед удължава 
срока за извършване на предварителната кон­
султация с още до шест седмици. Съответният 
инспектор следва да уведоми администратора 
или обработващия лични данни за удължаване­
то на срока за извършване на предварителната 
консултация и причините за това в едномесечен 
срок от получаването на искането.
(8) Сроковете по ал. 1 и ал. 7, изр. първо не 
текат, докато Инспекторатът получи допълни­
телно поисканата информация.
(9) Когато искането за предварителна кон­
султация е направено от прокуратурата или 
следствените органи при изпълнение на функ­
циите им на органи на съдебната власт за 
целите на предотвратяването, разследването, 
разкриването или наказателното преследване 
на престъпления или изпълнението на нака­
зания, становището се изготвя в срок до шест 
седмици, който може да бъде удължен с още 
един месец. Тези срокове не спират да текат.
Чл. 94в. (1) Становището по предварител­
ната консултация се внася на заседание на 
Инспектората в срок не по-късно от две сед­
мици преди изтичане на срока за произнасяне 
по консултацията.
(2) Със становището може да се направи и 
предложение за прилагане на мерките по чл. 84,